**Verzija P1**

**Zagreb, 24. travnja 2020.**

**Preporuke i upute o broju i zadržavanju ljudi u zatvorenim prostorima prema njihovoj kvadraturi u okviru postupnog ublažavanja restrikcija   
vezanih za bolest COVID‑19**

**Što kraći boravak u skupinama u zatvorenom.** Boravak više ljudi u zatvorenim prostorima potrebno je maksimalno skratiti koliko je god moguće.

**Fizička distanca od 2 m u svim smjerovima.** Broj ljudi u zatvorenim prostorima potrebno je ograničiti na način da se između osoba može održavati fizičku udaljenost od 2 metra u svim smjerovima. Za neke zatvorene prostore broj osoba definiran je posebnim uputama.

**Maske za lice.** U prostorima gdje boravi više ljudi preporučuje se nositi maske za lice.

**Prozračivanje, čišćenje i dezinficiranje.** Prostor je potrebno redovito provjetravati. Ako se zatvoreni prostor koristi za organizaciju sastanaka tada je potrebno između sastanaka napraviti dovoljno dugu stanku u kojoj se prostor može prozračiti, očistiti i dezinficirati, a površine koje se često dodiruju rukama treba redovito prebristavati dezinfekcijskim sredstvom.

**Dezinfekcija ruku.** U zatvorenim prostorima mora biti dostupan dispenzer s dezinfekcijskim sredstvom za ruke i jasno istaknuta obavijest o obvezi dezinfekcije ruku. Također na ulazu treba biti jasno istaknuta obavijest o obvezi održavanja razmaka od minimalno dva metra među osobama.